**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՀՈՒԼԻՍԻ 23-Ի N 832-Ն ԵՎ 2009 ԹՎԱԿԱՆԻ ՀՈՒԼԻՍԻ 23-Ի N 831-Ն ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

    Սահմանադրության 6-րդ հոդվածի 1-ին մասի համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Նույն հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Կառավարությունը և պետական մարմինները կարող են ընդունել նորմատիվ իրավական ակտեր, եթե  որոշում ընդունելու լիազորությունը վերապահված է կամ Սահմանադրությամբ կամ օրենքներով։

       **2.Առաջարկվող կարգավորման բնույթը**

ՀՀ կառավարության 2009 թվականի հուլիսի 23-ի **«Բ**ուսական աշխարհի պետական կադաստրի տվյալների տրամադրման կարգը հաստատելու մասին**» N 831-Ն,** ՀՀ կառավարության 2009 թվականի հուլիսի 23-ի **«Կենդան**ական աշխարհի պետական կադաստրի տվյալների տրամադրման կարգը հաստատելու մասին**» N 832-Ն** որոշումները գործում էին, սակայն օրենքով ամրագրված լիազորող նորմերը բացակայում էր: Բացի լիազորող նորմերն ամրագրելուց անհրաժեշտություն է առաջացել ամբողջությամբ նոր խմբագրությամբ մշակելու կենդանական և բուսական աշխարհի պետական կադաստրի տվյալների տրամադրման գործընթացը: Անհրաժեշտություն է առաջացել խմբագրելու որոշման ինչպես ընթացակարգային, այնպես էլ մասնագիտական տեղեկատվական մասերը:

Մշակվում է **«Բ**ուսական աշխարհի պետական կադաստրի տվյալների տրամադրման կարգը սահմանելու մասին**» և «Կենդան**ական աշխարհի պետական կադաստրի տվյալների տրամադրման կարգը սահմանելու մասին**» Կառավարության որոշման նախագծեր, որտեղ մանրամասն նկարագրվում է բուսական և կենդանական աշխարհի պետական կադաստրի տվյալների տրամադրման ընթացակարգերը, տվյալների տրամադրման մերժման հիմքերն ու ժամկետը, մշակվել է նաև պետական կադաստրի տվյալների ստացման համար հայտի ձև:**

**3. Նախագծերի մշակման գործընթացում ներգրավված ինստիտուտները, անձինք և նրանց դիրքորոշումը**

Ներկայացված նախագծերը մշակվել են շրջակա միջավայրի նախարարության կողմից:

**4. Ակնկալվող արդյունքը**

**Ուժը կորցրած ճանաչել վերոնշյալ իրավական ակտերը:**

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Ներկայացված նախագծի ընդունման կապակցությամբ պետական կամ տեղական ինքնակառավարման մարմինների բյուջեների եկամուտներում և ծախսերում փոփոխություններ չի նախատեսվում:

**6.  Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Ներկայացված նախագիծը չի բխում ռազմավարական փաստաթղթերից։